Éves ellenőrzés
Éves ellenőrzés van az elmegyógyintézetben, hogy van-e valaki, aki meggyógyult. Bemegy az első beteg: - Ha most fognám magam, és kinyomnám az egyik szemét, mi történne? - kérdezi az orvos. - Egyik szememre nem látnék. - válaszolja a beteg. - És ha kiszúrnám a másik szemét is? - Akkor egyik szememre sem látnék. - Nos, úgy gondolom, Ön meggyógyult. Holnap el is hagyhatja az intézetet! A beteg kimegy az irodából, és elmeséli mi történt bent. Bemegy a társa is: - Nos, a kérdésem az lenne, ha levágom az Ön egyik fülét, mi történik? - kérdi az orvos. - Akkor az egyik szememre nem látnék. - feleli a beteg, visszaemlékezve a társa által adott tanácsokra. Az orvos felvonja a szemöldökét, de azért tovább kérdez: - És ha levágnám a másik fülét is? - Akkor egyik szememre sem látnék. - Ugyan már, hülyeségeket beszél! Ha levágnám a füleit, akkor miért ne látna? - Hát mert akkor nem tartaná semmi a kalapomat, és lecsúszna a szemeim elé. 